cyanic-selkie/wikianc huggingface dataset:
Անվտանգության և տեղեկատվության ապահովում
20-րդ դարի կեսերին տեղեկատվության դերի ու ծավալի աճին, ինչպես նաև տեղեկատվական տեխնոլոգիաների զարգացմանը զուգահեռ՝ ավելացել են նաև տեղեկատվական անվտանգության սպառնալիքները, ուստի տեղեկատվության պաշտպանությունը դարձել է շատ պետությունների ներքին ու արտաքին քաղաքականության առաջնային ուղղություններից մեկը։ Տեղեկատվական անվտանգության ապահովման տեխնիկական մոտեցումը ենթադրում է առաջին հերթին մշակել կայքերի անվտանգության պահանջները, ինչպիսիք են՝ սերվերների պաշտպանությունը, լիցենզավորումը և այլն։
Տեղեկատվության ապահովումը ներառում է սարքավորումների ֆիզիկական հասանելիության վերահսկում, ինչպես նաև պաշտպանություն այն վնասից, որը կարող է գալ ցանցի հասանելիության, տվյալների և կոդերի միջոցով ։
Ոլորտը մեծ նշանակություն ունի ՝ հասարակությունների մեծ մասում համակարգիչների օգտագործման աճի պատճառով։
« Տեղեկատվական անվտանգություն » հասկացության շուրջ արտահայտված տեսակետների քննությունը [https://infoforum.ru/conference/orgcommittee/view/id/53 Ա. Ա. Մալյուկը] տարբերակում է երեք հիմնական մոտեցում․
Քանի որ համակարգիչները գնալով ինտեգրվում են բիզնեսի աշխարհում, անվտանգության փորձագետների համար աճում է պահանջարկը ՝ տվյալների անվտանգությունը պահպանելու և ընկերությունների սահուն գործունեությունը ապահովելու համար։ ԱՄՆ աշխատանքի վիճակագրության բյուրոն գնահատում է, որ հաջորդ տասնամյակում Տեղեկատվական անվտանգության վերլուծաբանների պահանջարկը կաճի 28 տոկոսով։ Դա շատ ավելի արագ է, քան բոլոր ոլորտների միջին աճը։
Անվտանգության և տեղեկատվության ապահովում `տեղեկատվություն հավաստիացնելու և այդ նպատակների համար օգտագործվող համակարգերի օգտագործման, մշակման, պահպանման և փոխանցման հետ կապված ռիսկերը կառավարելու պրակտիկա։ Տեղեկատվության ապահովումը ներառում է օգտագործողի տվյալների իսկության, չհերքման և գաղտնիության պաշտպանություն։ Այս խնդիրները կատարելու համար այն օգտագործում է ֆիզիկական, տեխնիկական և վարչական հսկողություն։
Համակարգչային գրոհներ
Համակարգչային համակարգը ապահովելու համար անհրաժեշտ է հասկանալ այն գրոհները, որոնք կարող են իրականացվել դրա դեմ, և այդ սպառնալիքները, որպես կանոն, կարելի է դասակարգել ստորև նշված կատեգորիաներից որևէ մեկի մեջ.
Սպամի ամենաանմեղ տարբերակը` էլեկտրոնային փոստի անցանկալի հաղորդագրություններն են։ Սպամը կարող է լինել վտանգավոր, երբ պարունակում է հղում վարակված կայքէջերին, որոնք ներբեռնում են վիրուսները։
Ֆիշինգի նպատակն է ստանալ որևէ սոցիալական կայքի օգտատիրոջ գաղտնի տվյալները, ծածկագիրը և ծածկանունը։ Սա կատարվում է զանգվածային էլեկտրոնային սպամ նամակների միջոցով։
Ստեղնաշարային լրտեսը ծրագիր է, որը արձանագրում է յուրաքանչյուր ստեղնի սեղմումը։ Այսպիսի ծրագրերը օգտագործում են գաղտնի տվյալներ` գաղտնաբառերի, բանկային հաշվեհամարների և դրանց կոդերի, կրեդիտ քարտերի ծածկագրերը կորզելու համար։
Կորզող ծրագրերը նախատեսված են գումար կորզելու համար։ Սովորաբար այդպիսի ծրագիրը կամ ծածկագրում է զոհի տվյալները նրա համակարգչի կոշտ սկավառակի վրա, կամ համակարգիչը դարձնում է անհասանելի։
Կիբեր֊անվտանգությանը Հայաստանում
Հայաստանում արդեն գործում է կիբեր֊անվտանգության հետ կապված միջադեպերի աջակցության թիմ և դրանց հետաքննության լաբորատորիա իրավապաշտպանների, ակտիվիստների, լրագրողների և անկախ լրատվամիջոցների համար։
(820) Ադրիանա
(820) Ադրիանա (Adriana), աստերոիդ աստերոիդների հիմնական գոտում։ Հայտնաբերվել է 1916 թվականի մարտի 30-ին Մաքս Վոլֆի կողմից Հայդելբերգում ։
Միջին հեռավորությունը Արեգակից կազմում է 3,127585 ա. մ., առավելագույնը մոտենում է 2,9697 ա. մ. հեռավորության վրա և հեռանում 3,2855 ա. մ., իսկ Երկրի ուղեծրին Ադրիանա աստերոիդը նվազագույնը մոտենում է 1,9546 ա. մ. հեռավորության վրա ։ Արեգակի շուրջ մեկ ամբողջական պտույտ է կատարում 2020,28 երկրային օրվա ընթացքում, իր ուղեծրով շարժվելով միջինում 0,178193 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 5,94° անկյուն։
Արտաքին հղումներ
Կատեգորիա:1916 թվականին հայտնաբերված աստղագիտական մարմիններ Կատեգորիա:Մաքս Վոլֆի կողմից հայտնաբերված աստերոիդներ Կատեգորիա:Աստերոիդների հիմնական գոտու աստերոիդներ
Մաշադի Հաջիլար
Մաշադի Հաջիլար, գյուղ Արևելյան Հայաստանի Ելիզավետպոլի նահանգի Ելիզավետպոլի գավառում ։
Բնակչություն
1907-1908 թվականներին գյուղն ունեցել է 196 կովկասի թաթար բնակիչ ։
Ծանոթագրություններ
Կատեգորիա:Արևելյան Հայաստանի գյուղեր
Եղիշե Ամատունի
Եղիշե եպիսկոպոս Ամատունի, հայ հոգևորական, Ամատունյաց եպիսկոպոս ։
Կենսագրություն
Եղբայր եպիսկոպոսը մասնակցել է 449 թվականին տեղի ունեցած Արտաշատի ժողովին, որը հրավիրվել էր Պարսից հազարապետ Միհրներսեհի նամակին պատասխանելու համար ։ Հայերի հավատափոխության մասին այդ հրովարտակը ուղարկվել էր «Հայոց բոլոր մեծամեծներին», որտեղ նշվում էր, որ եթե հայերն ընդունեն զրադաշտականությունը, վրացիներն ու աղվանները կհետևեն նրանց օրինակին ։ Հրովարտակում հազարապետը հայտնում էր, որ նախարարները երկու տարբերակ ունեն, կամ կետ առ կետ պիտի պատասխանեն նամակին և կամ գնան Տիզբոն ու ներկայանան Մեծ ատյանին  ։
Հրովարտակին պատասխանելու նպատակով գումարվում է Արտաշատի ժողովը, որին մասնակցում են Մարզպանական Հայաստանի բոլոր գավառների նախարարներն ու հոգևորականները՝ այդ թվում և Ամատունիքի եպիսկոպոս Եղիշեն  ։
Ծանոթագրություններ
Կատեգորիա:Հայ հոգևորականներ Կատեգորիա:Հայ եպիսկոպոսներ Կատեգորիա:Ամատունիքի եպիսկոպոսներ Կատեգորիա:Ամատունիներ
Աղյուսակ
Աղյուսակները լայնորեն օգտագործվում են տարբեր ուսումնասիրությունների և տվյալների վերլուծության մեջ։ Աղյուսակներ հանդիպում են նաև ԶԼՄ-ներում, ձեռագիր նյութերում, համակարգչային ծրագրերում և ճանապարհային ցուցանակներում։
Նկարագրություն
Աղյուսակը բաղկացած է տողերի և սյունակների դասավորված շարքերից.
Աղյուսակի տարրերը կարող են խմբավորվել կամ դասավորվել տարբեր ձևերով։ Բացի այդ, աղյուսակը կարող է ներառել մետատվյալներ, ծանոթագրություններ, վերնագիր, էջախորագիր։
Պարզ աղյուսակ
Հետևյալ օրինակը ներկայացնում է պարզ աղյուսակ՝ երեք սյունակով և վեց տողով։ (առաջին շարքը անտեսվում է, քանի որ այն օգտագործվում է միայն սյունակի անունները ցուցադրելու համար)։ Այս աղյուսակը վերնագիր ունի։
Բազմաչափ աղյուսակներ
Ցանկացած պարզ աղյուսակ կարող է դառնալ բազմաչափ՝ տվյալների արժեքները կարգավորված հիերարխիայի նորմալացնելով (օրինակ՝ մարդկանց և նրանց տարիքի մասին պարզ աղյուսակից օգտագործելով տվյալներ, կարող եք ստեղծել բազմաչափ տարիքային աղյուսակ)։
Բազմաչափ աղյուսակի լավ օրինակ է բազմապատկման աղյուսակը։
Ծանոթագրություն. Բազմաչափ աղյուսակում շարքի վերնագրի և սյունակի վերնագրի արժեքների յուրաքանչյուր համադրություն կունենա յուրահատուկ արժեք (այն չի կարող փոխվել).
Տարիքային աղյուսակը կառուցվածքային առումով նման է բազմապատկման աղյուսակին։
Ինֆորմացիոն տեխնոլոգիաներ
Աղյուսակներն օգտագործվում են ինչպես ծրագրերում, այնպես էլ դրանց նախագծման մեջ։ Ժամանակակից ծրագրերը թույլ են տալիս ստեղծել, ձևավորել և խմբագրել աղյուսակներ։ Դրանք են՝
Ծանոթագրություններ
Կատեգորիա:Տվյալների վիզուալացում Կատեգորիա:Տվյալների մոդելավորում
Հաղարծնի վանք
Հաղարծնի վանք , 10-րդ դարի հայկական վանական համալիր, Հայաստանի Տավուշի մարզում, Դիլիջան քաղաքից 18 կմ հեռավորության վրա։
Ծագումաբանություն
Ըստ ավանդույթի վանքի բացման և օծման արարողության ժամանակ մի արծիվ էր ճախրում գլխավոր եկեղեցու գմբեթի վրա, և դրանով իսկ այն հայտնի դարձավ որպես խաղացող (կամ ճախրող) արծվի վանք («հաղ» նշանակում է խաղ, իսկ «արծին» նշանակում է արծիվ)։ Այտեղից էլ առաջացել է Հաղարծին բառը։
Պատմություն
Վանական համալիրը կառուցվել է 10-13-րդ դարերի ընթացքում։ Վանքի մասին տեղեկություններ է մեզ հասել Կիրակոս Գանձակեցու կողմից։ Վանքը ծաղկում է ապրել 12-րդ դարի վերջին - 13-րդ դարի սկզբին՝ Խաչատուր Տարոնացու առաջնորդության ժամանակ։ Որպես ուսումնագիտական կենտրոն հիշատակվում է (Կոստանդին Դ, Ստեփանոս Օրբելյան) 13-րդ դարի առաջատար մշակութային կենտրոնների շարքում։ Հայոց Բագրատունիների թագավորության թագավոր Սմբատ Ա-ը թաղվել է Հաղարծին վանական համալիրում։
Ճարտարապետություն
Հաղարծինի համալիրի կազմում են երեք եկեղեցի, երկու գավիթ (մեկը՝ ավերված), սեղանատուն, աղոթարաններ, խաչքարեր։ Վանքի տարածքում, հուշարձանների գլխավոր խմբից արևելք, ժայռալանջին աղոթարաններ են, գեղաքանդակ խաչքարեր։ Հաղարծինում գտնված բրոնզաձույլ կաթսան (350 կգ, այժմ ՀՊՊԹ-ում է) գեղարվեստական մետաղագործության բարձրարվեստ նմուշներից է․ շուրթի պսակի փորագրությունը նշում է պատրաստման տարեթիվը՝ 1232, չորս կանթերն առյուծների արձանիկներ են, ոտքերը նույնպես զարդարված են գեղարվեստորեն ։
Սուրբ Գրիգոր եկեղեցի
Ամենավաղը Սուրբ Գրիգոր եկեղեցին է (մոտ X դար), որն արտաքուստ ուղղանկյուն, ներքուստ խաչաձև (չորս անկյունների ավանդատներից արևելյաններն առանձնացված չեն աղոթասրահից) հատակագծով գմբեթավոր կառույց է։ Գմբեթային փոխանցումն իրականացված է սաղր տրոմպներով։ Դեկորատիվ միակ տարրը խիստ հողմահարված անկյունային որմնախոյակներն են՝ պարզ բեկվածքներով և ականթի տերևների արխաիկ նկարվածքի շարքով։ Եկեղեցուն արևմուտքից կից է քառասյուն կենտրոնակազմ հորինվածքով գավիթը (XII դարի վերջ), որի անկյունային միահարթ առաստաղներին բարձրաքանդակներ են (մարդկանց պատկերներ, վարդյակներ, թռչուն, հրեշտակ ևն, նաև արձանագրություններ)։ Գավթի հարավային պատի մոտ պահպանվել են գերեզմանադամբարանների մնացորդներ։ Սուրբ Գրիգոր եկեղեցուն հյուսիսից կից է թաղածածկ մատուռ (XIII դար), իսկ դեպի արևելք շատ մոտ կանգնած է նրբագեղ մանրամասներով, կապտավուն բազալտից կառուցված Սուրբ Ստեփանոս գմբեթավոր եկեղեցին (1244)։
Սուրբ Աստվածածին եկեղեցի
Համալիրի գլխավոր Սուրբ Աստվածածին եկեղեցին գմբեթավոր դահլիճ տիպի է։ Ըստ հարավային մուտքի ճակատակալ քարի արձանագրության՝ կառուցվել է 1281-ին, սակայն հարավային և հյուսիսային պատերի ստորին մասի վերաշարվածքը, արևելյան ճակատի բարձրաքանդակում պատկերված եկեղեցու մանրակերտի տարբերվելը ներկայիս կառույցից և, ենթադրել են տալիս, որ 1281-ին կառույցը որոշ փոփոխություններով վերականգնվել է՝ հիմնարկված լինելով հավանաբար X-XI դդ․։ Ճակատները (բացառությամբ արևմտյանի) ունեն հայկական խորշեր։ Բարձր, բոլորակ թմբուկը պարուրված է դեկորատիվ խորաններով։ Մուտքերը, լուսամուտներն ու որմերը չափավոր զարդարված են պարզ բեկվածքավոր քիվագոտիներով, խաչերով ևն։ Արևմտյան ճակատի դիմաց ավերված շինության (հավանաբար նախորդ կառույցի գավիթը) մնացորդներ են։
Սեղանատուն
Հուշարձանախմբի արևմտյան մասում սեղանատունն է (ըստ հարավարևմտյան մուտքի շրջակալի արձանագրության՝ կառուցվել է 1248 թվականին, ճարտարապետի անունը՝ Մինաս, ներսում, արևմտյան երդիկի հյուսիսարևելյան անկյունում է), Հայաստանում նմանօրինակ երկու կառույցներից մեկը (մյուսը Հաղպատում է)։ Այն ուղղանկյուն դահլիճ է (21, 6 x 9, 5 մ)՝ մեկ զույգ սյունով բաժանված երկու հավասար երդիկավոր մասերի, որոնցից յուրաքանչյուրը ծածկված է երկու զույգ փոխհատվող կամարների համակարգով։ Ներսում միակ հարդարանքը շթաքարեզարդ երդիկներն են, արտաքուստ՝ հարավարևմտյան մուտքի շրջակալը (հարավային ճակատի երկու լուսամուտը հետագայում են բացվել)։ Հաղարծինի սեղանատունն իր կառուցվածքային հնարքով և գեղարվեստով հայկական ճարտարապետության լավագույն նմուշներից է։ Դեպի արևելք այլ շինությունների (հավանաբար խոհանոց, հացատուն ևն) մնացորդներ են։
Ներկայիս վիճակը
Այժմ Հաղարծին վանքը վերանորոգում է Համահայկական հիմնադրամը Սուլթան բեն Մոհամմադ ալ Քասիմի շեյխի օգնությամբ։ Հաղարծինը և Գոշավանքը Դիլիջանի ազգային պարկի հսկողության տակ են։
Արտաքին հղումներ
Կատեգորիա:Տավուշի թեմի վանքեր և եկեղեցիներ Կատեգորիա:10-րդ դարի հայկական վանքեր և եկեղեցիներ Կատեգորիա:13-րդ դարի հայկական վանքեր և եկեղեցիներ
(821) Ֆանի
(821) Ֆանի (Fanny), աստերոիդ աստերոիդների հիմնական գոտում։ Հայտնաբերվել է 1916 թվականի մարտի 31-ին Մաքս Վոլֆի կողմից Հայդելբերգում ։
Միջին հեռավորությունը Արեգակից կազմում է 2,771578 ա. մ., առավելագույնը մոտենում է 2,1851 ա. մ. հեռավորության վրա և հեռանում 3,3581 ա. մ. ։ Արեգակի շուրջ մեկ ամբողջական պտույտ է կատարում 1685,35 երկրային օրվա ընթացքում, իր ուղեծրով շարժվելով միջինում 0,213606 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 5,4° անկյուն։
Ըստ Տոլենի սպեկտրալ դասակարգման պատկանում է C դասին ։
Արտաքին հղումներ
Կատեգորիա:Աստերոիդների դաս C Կատեգորիա:1916 թվականին հայտնաբերված աստղագիտական մարմիններ Կատեգորիա:Մաքս Վոլֆի կողմից հայտնաբերված աստերոիդներ Կատեգորիա:Աստերոիդների հիմնական գոտու աստերոիդներ
Ռուստամ Սուլեյման
Ռուստամ Սուլեյման (Սուլեյման Ալի-Աբաս օղլի Ռոլստամզադե, ), ադրբեջանական խորհրդային բանաստեղծ, դրամատուրգ, հասարակական գործիչ։ Արվեստի վաստակավոր գործիչ (1943), Ադրբեջանի ժողովրդական բանաստեղծ (1960)։ ԽՄԿԿ անդամ 1940 թվականից։ Սոցիալիստական աշխատանքի հերոս (1976)։
Ծանոթագրություններ
Կատեգորիա:Ադրբեջանցի բանաստեղծներ Կատեգորիա:Ադրբեջանցի հասարակական գործիչներ Կատեգորիա:Ադրբեջանցի դրամատուրգներ Կատեգորիա:1906 ծնունդներ Կատեգորիա:1988 մահեր Կատեգորիա:Նոյեմբերի 27 ծնունդներ Կատեգորիա:Հունիսի 10 մահեր Կատեգորիա:20-րդ դարի բանաստեղծներ Կատեգորիա:20-րդ դարի թարգմանիչներ Կատեգորիա:Խորհրդային բանաստեղծներ Կատեգորիա:Խորհրդային թարգմանիչներ Կատեգորիա:ԽՍՀՄ Պետական մրցանակի դափնեկիրներ Կատեգորիա:Անձինք նամականիշերի վրա Կատեգորիա:20-րդ դարի տղամարդ գրողներ Կատեգորիա:Խորհրդային տղամարդ գրողներ Կատեգորիա:ԽՄԿԿ անդամներ Կատեգորիա:ԽՍՀՄ գրողների միության անդամներ Կատեգորիա:Բանաստեղծներ այբբենական կարգով
Մինգեչաուր (Արեշի գավառ)
Մինգեչաուր, գյուղ Արևելյան Հայաստանի Ելիզավետպոլի նահանգի Արեշի գավառում ։
Բնակչություն
1908 թվականին գյուղն ունեցել է 640 կովկասի թաթար բնակիչ ։
Ծանոթագրություններ
Կատեգորիա:Արևելյան Հայաստանի գյուղեր
Իսթախրի
Իսթախրի, ալ-Իսթախրի Աբու Իսհակ Իբրահիմ իբն Մոհամմադ ալ-Ֆարիսի (մոտ 850-934), արաբ ճանապարհորդ և աշխարհագիր։ Ծագումով պարսիկ (հավանորեն Իրանի Ֆարսի նահանգից)։ Ճանապարհորդել է Իրանում, Հայաստանում, Միջին, Հարավային և Արևմտյան Ասիայի մի շարք երկրներում, Սիկիլիայում, Անդալուզիայում, Հյուսիսային Աֆրիկայում։ Իր ճանապարհորդությունների ժամանակ հավաքած նյութերի, ինչպես նաև պարսիկ աշխարհագիր Աբու Սայիդ ալ-Բալխու և այլոց գրքերի հիման վրա Իսթախրին 930-933 թթ. կազմել է «Գիրք երկրների ու ճանապարհների մասին» («Քիթաբ ալ մասալիք վա-լ-մամալիք») աշխարհագրական երկը։ Այն արժեքավոր տեղեկություններ է բովանդակում արաբների նվաճած երկրների (Արևմտյան Հնդկաստանից մինչև Մարոկկո և Իսպանիա), այդ թվում Հայաստանի տնտեսական կյանքի, քաղաքների, առևտրական ճանապարհների և բնակչության կազմի մասին։ Իսթախրին վկայում է, որ Բագրատունյաց Հայաստանի թագավորությունը արևմուտքից սահմանակից էր Ռումի պետությանը, հյուսիսային արևմուտքից հասնում էր մինչև Բարդաա (Պարտավ), հարավային արևմուտքից՝ Ատրպատական, հարավայինից՝ Ջազիրա (Կորդվաց լեռնաշղթայից հարավից՝ Ադիաբենե)։ Իսթախրին համարվում է արաբական աշխարհագրության դասական դպրոցի հիմնադիր, որից մեծ չափով ազդվել են հետագա արաբ և պարսիկ աշխարհագիրները։
Կատեգորիա:Արաբական աշխարհագրագետներ Կատեգորիա:Ճանապարհորդներ
Ինգա Յանկաուսկայտե
Ինգա Յանկաուսկայտե (Inga Jankauskaitė, ), լիտվացի դերասանուհի, երգչուհի և հեռուստահաղորդավար։
Կենսագրություն
1987-1997 թվականներին սովորել է Կաունասի Յուոզաս Նաույալիսի անվան երաժշտական դպրոցում (ֆորտեպիանոյի դասարան)։ 1996-1997 թվականներին «Kauno fonas» ռադիոալիքով վարել է մանկական «Ingumynai» հաղորդումը։ 1999 թվականին ավարտել է Կաունասի Վինցաս Կուդիրկայի անվան երաժշտական դպրոցը, 1997-1999 թվականներին «Ultra vires» ռադիոալիքով վարել է «Širdele mano» հաղորդումը։ Ավարտել է Լիտվայի թատերական և երաժշտական ակադեմիան։ Լիտվայի ազգային դրամատիկական թատրոնի դերասանուհի է, 2004 թվականից նկարահանվում է կինոյում։ 2010 թվականին առաջադրվել է «Արծաթե կռունկ» մրցանակին` «Զրո 2» սև կատակերգությունում խաղացած դերի համար ։
Երգչուհի և հեռուստահաղորդավարուհի
1996-1999 թվականներին Ինգա Յանկաուսկայտեն հանդես է եկել L+ խմբում։ Երգում է լիտվերեն, անգլերեն ու ռուսերեն երգեր։ 2007 թվականին Յանկաուսկայտեն Չեսլոսլավ Գաբալիսի հետ մասնակցել է «Žvaigždžių duetai» շոուին` գրավելով երկրորդ տեղը։ 2008-2017 թվականներին եղել է այդ շոուի վարողը։
2010 թվականին Ինգա Յանկաուսկայտեն թողարկել է ռուսական ռոմանսների «Romanso Improvizacija» ալբոմը, որը ձայնագրել էր Ուրելիյուս Գլոբիսի հետ։
2013 թվականին դարձել է «Chorų Karai» շոուի հաղորդավարը («Clash of the Choirs»-ի լիտվական տարբերակը) ։ Վարել է նաև «Lietuvos Balsas» (միջազգային «The Voice» շոուի լիտվական տարբերակը) ծրագրի երկրորդ և երրորդ եթերաշրջանները. Եղել է «Լիտվական ձայն» նախագծի 5-րդ, 6-րդ և 7-րդ եթերաշրջանների ուսուցիչներից։
Անձնական կյանք
Ամուսնացած է եղել երկու անգամ. 2002 թվականին ամուսնացել է պրոդյուսեր Հինտարաս Պլուտնիկասի հետ (այս ամուսնությունից ունեցել է որդի` Կոստատը)։ 2010 թվականի ապրիլին ամուսնացել է Մարյուս Ստրաչկայտիսի հետ։ Այս ամուսնությունից ծնվել են երկվորյակներ Յոնասն ու Մարիան։ Զույգը բաժանվել է 2016 թվականի մարտի 10-ին, Կլայպեդում։
Արտաքին հղումներ
Կատեգորիա:Լիտվացի երգչուհիներ Կատեգորիա:Դերասանուհիներ այբբենական կարգով Կատեգորիա:Հեռուստահաղորդավարներ Կատեգորիա:21-րդ դարի երգչուհիներ Կատեգորիա:Լիտվացի դերասաններ
Նադեժդա Օդե
Նադեժդա Իվանովնա Օդե (օրիորդական ազգանունը՝ Սմիրնովա, ), ռուս քանդակագործ, ռեստավրատոր։ Լենինյան մրցանակի դափնեկիր (1986), ԽՍՀՄ նկարիչների միության, Սանկտ Պետերբուրգի Ռեստավրատորների միության անդամ։
Կենսագրություն
Նադեժդա Օդեն ծնվել է 1926 թվականի հունիսի 15-ին։ 1947 թվականին գերազանցությամբ ավարտել է Լենինգրադի գեղարվեստաարդյունաբերական ուսումնարանը։ Սովորելու ժամանակ մասնակցել է Մարիինյան թատրոնի, Պավլովյան պալատի վերականգնմանը։
Աշխատել է Լենինգրադի ռեստավրացիայի արվեստանոցներում (НПО «Реставрация»)։ Եղել է դեկորատիվ ծեփագործության վարպետ, ստեղծել է մոդելներ Լենինգրադի պալատների ինտերիերների դեկորատիվ վերականգնման համար։ Մասնակցել է Ելագինի և Շուվալովների պալատների, Նարվայան դարպասների, Պետորս I-ի ամառային պալատի, Օրանիենբաումի Չինական պալատի, Սմոլնիի և Ռուսական թանգարանի վերականգնմանը։ 1964 թվականից սկսած ավելի քան 40 տարի աշխատել է Պետերգոֆի պալատ-այգու վերականգնման վրա. վերականգնել է փորաքանդակովի և ծեփակերտ դեկորը Մեծ պալատում (Գահի, Չեսմենսկի և Դիմանկարների դահլիճները, Սպիտակ ճաշասենյակը, չինական աշխատասենյակները, Պետրոս I-ի ննջասենյակի բուխարին, Շքասանդուղքի և Պետրովյան աշխատասենյակի պաննոն, Կաքավների հյուրասրահի ծեփակերտվածքը ), Մոնպլեզիրում, Մառլիում, Եկատերինինյան մասնաշենքում ։
Անդամակցել է Պետերբուրգի նկարիչների միության ռեստավրատորների խմբակին ։ Եղել է Մշակութային ժառանգության պահպանության և վերականգնման ակադեմիայի հիմնադիրներից մեկը (2006) ։
Գրականություն
Կատեգորիա:Խորհրդային քանդակագործներ Կատեգորիա:Ռուս քանդակագործներ Կատեգորիա:Լենինյան մրցանակի դափնեկիրներ Կատեգորիա:ԽՍՀՄ նկարիչների միության անդամներ
Սուլեյման Ստալսկի
Ստալսկի Սուլեյման, լեզգի [w8h8dajin բանաստեղծ-աշուղ, Դաղստանի ժողովրդական բանաստեղծ (1934)։
20 տարուց ավելի արտագնա աշխատանք է կատարել։ 20-րդ դարի սկզբից ապրել է գյուղացու կյանքով։ Հոկտեմբերյան հեղափոխության և քաղաքացիական կռիվների (1918—1920) մասնակից։ Սուլեյման Ստալսկին 1925 թվականից՝ Դաղստանի կենտրոնական գործ կոմիտեի անդամ։ 1930 թվականին ընտանիքով մտել է կոլտնտեսություն։ Ստալսկիի մերկացնող երգերում ու երգիծական ոտանավորներում հնչել է սոցիալական չարիքը կրողների դեմ ուղղված բողոք [«Վաճառական աստիճանավորները», (1915)]։ 1920 թվականին Դաղստանում սովետական իշխանության վերջնականապես հաստատվելուց հետո Ստալսկին արձագանքել է երկրում կատարվող բոլոր իրադարձություններին։ 1935—1936 թվականին ժողովրդական ավանդական պոեզիայի ոգով գրել է «Դաղստան» պոեմ-ժամանակագրությունը։ Ստալսկին իր ստեղծագործությամբ բանահյուսությունը հասցրել է գրականության մակարդակի։ Պարգևատրվել է Լենինի շքանշանով։
Ծանոթագրություններ
Կատեգորիա:Դաղստանի ժողովրդակական բանաստեղծներ Կատեգորիա:Լեզգի բանաստեղծներ Կատեգորիա:1869 ծնունդներ Կատեգորիա:Մայիսի 18 ծնունդներ Կատեգորիա:1937 մահեր Կատեգորիա:Նոյեմբերի 23 մահեր Կատեգորիա:Անձինք նամականիշերի վրա Կատեգորիա:20-րդ դարի ռուս բանաստեղծներ Կատեգորիա:Բանաստեղծներ այբբենական կարգով
Բալդր
Բալդր (Baldr) կամ Բալդեր, գերմանասկանդինավական դիցաբանության մեջ համարվում է գարնան և լույսի աստվածը։
Շիխալի Ղուրբանով
Շիխալի Ղուրբան օկլի Ղուրբանով (Şıxəli Qurban oğlu Qurbanov, ), Ադրբեջանցի գրող, դրամատուրգ, բանաստեղծ, բանասեր-գիտնական, գրականագետ, պետական և հասարակական գործիչ, բանասիրական գիտությունների դոկտոր, Ադրբեջանի պետական մրցանակի և Ուզեիր Հաջիբեկովի անվան մրցանակի դափնեկիր ;
Բալդր
Բալդրը տարբեր ժողովուրդների դիցաբանության մեջ համարվում է բնության մեռնող և հարություն առնող աստվածություն, ինչպես նաև երկրագործության և բուսականության հովանավոր աստվածն է։ Այդպիսի աստվածները ժողովուրդների դիցաբանության և կրոնի մեջ ունեն յուրահատուկ դեր, որոնք ապրում կամ ապրել են այդ տարածքներում, որոնց հատկանշական են սեզոնային բնությունը։
Շիխալի Ղուրբանով
Ղուրբանովը ղեկավարել է 1960-ականներին Ադրբեջանի Գիտությունների ազգային ակադեմիայի Լեզվի և գրականության ինստիտուտը։
Բալդր
Դիցաբանական սյուժե
Բալդրը՝ Օդինի և Ֆրիգգի որդին էր։ Նա այնպես մաքուր ու գեղեցիկ էր հոգով, որ նրանից լույս էր ճառագում։ Բալդրն ամենավառն ու մաքուրն էր աստվածներից։ Երկրում նրա հայտնվելու հետ կյանքը սկսում էր արթնանալ, աշխուժանալ և ամեն ինչ դառնում էր գեղեցիկ ու գունավորված։ Բալդրի կինը Նաննան էր, իսկ նրանց որդին Ֆորեստին էր։ Անսպասելիորեն պատանին սկսեց չարագուշակ երազներ տեսնել, մահ կանխագուշակող։ Անհանգստացած Օդինը հեծնեց իր ութոտանի մտրուկին՝ Սլեյպնիրային և ուղևորվեց ննջեցյալների թագավորություն։ Կախարդ գուշակն ասաց Օդինին, որ Բալդրը կմահանա սեփական եղբոր ձեռքերով՝ կույր աստված Հյոդի ձեռքերով։ Տխրած Օդինը վերադառնում է Ասգարդ և այնտեղ Ֆրիգգն առաջարկում է Բալդրին փրկելու տարբերակ։ Լեգենդի համաձայն Ֆրիգգը երդում է վերցնում յուրաքանչյուր քարից, յուրաքանչյուր մետաղից, յուրաքանչյուր բույսից, յուրաքանչյուր կենդանուց, յուրաքանչյուր թռչունից և յուրաքանչյուր ձկից, որ նրանցից ոչ ոք վնաս չի հասցնի Բալդրին։ Բայց Լոկին, իմանում է, որ Ֆրիգգը դեռ չի հասցրել երդում վերցնել Օմելից (Mistlteinn- բառացիորեն «միգապատ սուր»), այդ բույսից պատրաստեց նետ և խորամանկությամբ ստիպեց Հյոդին սպանել Բալդրին։ Նետը խոցեց ուղիղ Բալդրի սիրտը։
Շիխալի Ղուրբանով
Կենսագրություն
Շիխալի Ղուրբանովը ծնվել է 1925 թվականի օգոստոսի 16-ին Բաքվում։ 1942 թվականի հունիսին ավագ դպրոցը ավարտելուց հետո Ղուրբանովը գնաց Հայրենական մեծ պատերազմի ճակատ։ 1943 թվականին նա ավարտել է դիպուկահարների դասընթացները և ծառայել որպես դիպուկահար գնդի հրահանգիչ։ Ռազմական արժանիքների համար նրան պարգևատրվել են «Խիզախության համար» (1945 թ. Դեկտեմբերի 31), «Կննիգսբերգին գրավելու համար» (1945), «Գերմանիայի տարած հաղթանակի համար 1941-1945 թվականների Հայրենական մեծ պատերազմում» (1946) մեդալներով ։
Բալդր
Դիցաբանական սյուժե
Հերմոդը գնաց մեռյալների թագավորություն, եղբոր համար փրկագին վճարելու համար։ Հելը, անդրշիրիմյան թագավորության ղեկավարը ասաց, որ ինքը Բալդրին կվերադարձնի կյանք, եթե ամբողջ աշխարհը լացի ու ողբա նրա մահը։ Ու այսպես աստվածները ցրվեցին տարբեր ուղություններով, որպեսզի շրջեն ամբողջ աշխարհով, բայց նրանց հանդիպեց Տոկկ վելիկանը (որին դիմել էր Լոկկին), որը ասաց, որ ինքը չի ողբա Բալդրի մահը, որովհետև նա մնացել է ննջեցյալների թագավորությունում։
Շիխալի Ղուրբանով
Գիտական և գրական գործունեություն
Շիխալի Ղուրբանովը բարձրագույն կրթությունը ստացել է Ադրբեջանի պետական մանկավարժական համալսարանում։ 1950 թվականին ինստիտուտն ավարտելուց հետո նա դարձել է այս ուսումնական հաստատության շրջանավարտ ուսանող։ Միևնույն ժամանակ դասավանդում էր ռուս գրականություն։ 1956 թվականի հունիսի 30-ին նա պաշտպանել է իր թեզը ՝ «Ա. Ս.Պուշկին և ադրբեջանական պոեզիա» և ստացել բանասիրական գիտությունների թեկնածուի աստիճան։ Նա աշխատել է որպես մանկավարժական ինստիտուտի ավագ ուսուցիչ և դոցենտ։ 1965 թվականին Ղուրբանովը պաշտպանել է դոկտորական դիսերտացիան։
Բալդր
Դիցաբանական սյուժե
Հետագայում աստվածները իմացան, որ նետը Հյոդին տվել է Լոկին, որի հետ նա կապվել էր և տեղափոխվել էր քարանձավ, որտեղ շղթայակապվել էր, իսկ նրա գլխին կախել էին թունավոր օձ, որից անընդհատ թույն էր կաթում։ Ու այդպես Լոկին տանջվեց անընդհատ երեսին կաթկթող թույնից։
Շիխալի Ղուրբանով
Գիտական և գրական գործունեություն
Շիխալի Ղուրբանովը սպանվել է 1967 թվականի մայիսի 24-ին Բաքվում։
Բալդր
Դիցաբանական սյուժե
Սկանդինավները հավատում էին, որ Բալդրի հարությունը տեղի է ունենալու Ռագնարյոկի օրը, երբ ծովից առաջանալու էր նոր ցամաք։
Շիխալի Ղուրբանով
Աղբյուրներ
Կատեգորիա:Ադրբեջանցի բանաստեղծներ Կատեգորիա:Կոմունիստ գրողներ Կատեգորիա:Բանասիրական գիտությունների դոկտորներ Կատեգորիա:Ադրբեջանցի բանասերներ Կատեգորիա:Խորհրդային բանաստեղծներ Կատեգորիա:Ադրբեջանցի դրամատուրգներ Կատեգորիա:Ադրբեջանի քաղաքական գործիչներ Կատեգորիա:Ադրբեջանի պետական մանկավարժական համալսարանի շրջանավարտներ Կատեգորիա:Ադրբեջանցի գրականագետներ Կատեգորիա:ԽՄԿԿ անդամներ Կատեգորիա:Բանաստեղծներ այբբենական կարգով
Բալդր
Ծանոթագրություններ
Կատեգորիա:Աստվածներ այբբենական կարգով Կատեգորիա:Դիցաբանական կերպարներ այբբենական կարգով Կատեգորիա:Կերպարներ այբբենական կարգով Կատեգորիա:Սկանդինավյան դիցաբանություն Կատեգորիա:Գերմանական դիցաբանություն
Մաթիլդա Բուլգակովա
Մաթիլդա Բուլգակովա (Мати́льда Миха́йловна Булга́кова, ), նկարիչ և մանկավարժ։
Կենսագրություն
Ծնվել է 1919 թվականի փետրվարի 13-ին, բանաստեղծ և դրամատուրգ Միխայիլ Գալպերինի (1882-1944) և Ալեքսանդրա Գալպերինայի (1894-1956) ընտանիքում։
Միջնակարգ դպրոցը ավարտելուց հետո սովորել է Արհեստակցական միությունների համամիութենական կենտրոնական խորհրդի կերպարվեստի կենտրոնական ստուդիայում։
1938 թվականին ընդունվել է Մոսկվայի գեղարվեստական ինստիտուտ։ 1941 թվականին ամուսնացել է նկարիչ Վասիլի Բուլգակովի հետ։ Այդ տարում նրանց ընտանիքում ծնվել է դուստրը` Տատյանան։ Հայրենական մեծ պատերազմի ժամանակ, տարհանման մեջ լինելով, աշխատել է Կարաիդելի մանկատանը որպես դաստիարակ։
1946 թվականին Մաթիլդա Բուլգակովան դարձել է Մոսկվայի նկարիչների ընկերակցության անդամ։
1947 թվականից շարունակել է պատերազմի պատճառով ընդհատված պարապունքները Վասիլի Սուրիկովի անվան ինստիտուտում և այն ավարտել է 1949 թվականին։ Նրա ուսուցիչներն էին Իգոր Գրաբարը, Ալեքսանդր Օսմյորկինը, Միխայիլ Բոբիշովը և Միխայիլ Կուրիլկոն։
1950 թվականին դարձել է Մոսկվայի նկարիչների միության անդամ։
1962-1986 թվականներին դասախոս է աշխատել Մոսկվայի` 1905 թվականի հիշատակի գեղարվեստական ակադեմիական ուսումնարանում։ Ուսումնարանում աշխատանքի տարիներին բազմաթիվ տաղանդավոր նկարիչների է դաստիարակել։
Մաթիլդա Բուլգակովան մահացել է 1998 թվականի հունիսի 10-ին, Մոսկվայում։ Թաղված է Նովոդևիչյան գերեզմանատանը։
Պովե դել Գրապա
Պովե դել Գրապա (Pove del Grappa), կոմունա Իտալիայում։ Գտնվում է Վենետո մարզում՝ Վիչենցա գավառում ։
Բնակչությունը կազմում է 2991 մարդ (2008), բնակչության խտություն՝ 304 մարդ/կմ²։ Զբաղեցնում է 9,84 կմ² մակերես։ Փոստային ինդեքս 36020։ Հեռախոսային կոդ՝ 0424։
Ծանոթագրություններ
Կատեգորիա:Իտալիայի բնակավայրեր
Ագուասկալիենտես (քաղաք)
Ագուասկալիենտես(Aguascalientes), քաղաք, որը գտնվում է Մեքսիկայում, Ագուասկալիենտես նահանգի մայրաքաղաքը և համանուն համայնքի վարչական կենտրոնը։ Բնակչությունը՝ ։
Անվանումը ծագում է իսպաներեն «aguas calientes» բառերից է, որոնք նշանակում են «տաք ջրեր»։
Պատմություն
Քաղաքը հիմնադրել է 1575 թվականի հոկտեմբերի 22-ին Խուան դե Մոնտորո Ռոդրիգեսը։ Քաղաքն առաջացել է որպես կայան, որը նախատեսված էր Սակատեկասի և Մեխիկոյի միջակայքում հանգիստ առնելու համար։ Չէր ենթադրվում, որ բնակավայրը կարևոր կետ կլինի, այնուամենայնիվ, քաղաքը դարձավ նահանգի մայրաքաղաք, և նրա մետրոպոլիսային տարածքում ներկայումս ապրում է շուրջ մեկ միլիոն մարդ ։
Այն դարձել է համանուն նահանգի գլխավոր քաղաքը, երբ նրա տարածքը 1835 թվականից առանձնացվել է հարևան Սակատեկաս նահանգից։ Սակատեկասից առանձնանալուց հետո Ագուասկալիենտեսը բուռն թափով զարգացել է՝ առաջ անցնելով հարևան քաղաքներից։
Ագուասկալիենտեսը սկզբանապես բաղկացած էր չորս շրջաններից.
Ծանոթագրություններ
Կատեգորիա:Բնակավայրեր այբբենական կարգով Կատեգորիա:1575 թվականին հիմնադրված բնակավայրեր
Բեդեր Յուսուպովա
Բեդեր Ախմետովնա  Յուսուպովա (Бәҙәр Әхмәт ҡыҙы Йосопова, ), բաշկիր խորհրդային դերասանուհի, ԲԻԽՍՀ վաստակավոր և ժողովրդական դերասանուհի, ՌԽՖՍՀ վաստակավոր դերասանուհի։ Ստերլիտամակում Բաշկիրական պետական թատրոնի առաջին դերասանուհիներից մեկը ։
Կենսագրություն
Ծնվել է 1901 թվականի դեկտեմբերի 21-ին Օրենբուրգի նահանգի Օրսկ քաղաքում։ 1915 թվականին ավարտել է հայրենի քաղաքի ուսուցչական դասընթացները և սկսել դասավանդել Օրսկի թաթարական դպրոցում։ 1916 թվականին Լյուսի կեղծանունով իր առաջին ելույթն է ունեցել Օրսկի «Երիտասարդական միություն» սիրողական թատրոնի բեմում՝ «Կորած կինը» ներկայացման մեջ (ըստ Ի. Բոգդանովի պիեսի), որտեղ կատարել է Գալիյաբանի Մագրուֆքամալի դերը («Գալիյաբանի» և «Տոն գյուղում» Մ. Ֆայզի), ինչպես նաև հանդես է եկել բաշկիրական ժողովրդական երգերի և պարերի կատարմամբ ։
1919-1929 թվականներին դասավանդել է Բաշկիրիայի հանրապետության դպրոցներում և աշխատել ժողովրդական կրթության կոմիսարիատի տարբեր ստորաբաժանումներում։ 1926 թվականից մինչև իր կյանքի վերջն աշխատել է Բաշկիրական առաջին պետական թատրոնի թատերախմբում որպես դերասանուհի։ Հաճախ հանդես է եկել էստրադայում, ռադիոյով և հեռուստատեսությամբ կատարել է կուբաիրներ, բաշկիրական ժողովրդական պարեր և երգեր ։ Հայրենական մեծ պատերազմի տարիներին մասնակցել է ռազմաճակատային համերգներին։
Արտաքին հղումներ
Կատեգորիա:Խորհրդային դերասանուհիներ Կատեգորիա:ՌԽՖՍՀ վաստակավոր արտիստներ Կատեգորիա:Աշխատանքային կարմիր դրոշի շքանշանի ասպետներ Կատեգորիա:Թատրոնի դերասանուհիներ
Ակվասանտա Տերմե
Ակվասանտա Տերմե  (Acquasanta Terme), կոմունա Իտալիայում, գտնվում է Մարկե մարզի Ասկոլի Պիչենո գավառում ։ Բնակչությունը կազմում է 3347 մարդ (2008 թվականի տվյալներով), բնակչության խտությունը՝ 24 մարդ/կմ²։ Տարածքը կազմում է 138 կմ²։ Փոստային ինդեքս՝ 63041։ Հեռախոսային կոդ՝ 00736։
Ժողովրդագրություն
Բնակչության թվաքանակի փոփոխությունները
(822) Լալաժ
(822) Լալաժ (Lalage), աստերոիդ աստերոիդների հիմնական գոտում։ Հայտնաբերվել է 1916 թվականի մարտի 31-ին Մաքս Վոլֆի կողմից Հայդելբերգում ։
Միջին հեռավորությունը Արեգակից կազմում է 2,255246 ա. մ., առավելագույնը մոտենում է 1,9059 ա. մ. հեռավորության վրա և հեռանում 2,6046 ա. մ. ։ Արեգակի շուրջ մեկ ամբողջական պտույտ է կատարում 1237,06 երկրային օրվա ընթացքում, իր ուղեծրով շարժվելով միջինում 0,291013 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 0,72° անկյուն։
Ըստ Տոլենի սպեկտրալ դասակարգման պատկանում է D դասին ։
Արտաքին հղումներ
Կատեգորիա:Աստերոիդների դաս D Կատեգորիա:1916 թվականին հայտնաբերված աստղագիտական մարմիններ Կատեգորիա:Մաքս Վոլֆի կողմից հայտնաբերված աստերոիդներ Կատեգորիա:Աստերոիդների հիմնական գոտու աստերոիդներ
Բրանտֆորդ
Բրանտֆորդ (ang. Brantford)՝ Օնտարիոյի հարավ-արևմուտքում, Գրանդ-Ռիվեր գետի վրա գտնվող քաղաք է, Կանադա ։ Բնակչության  2011 թ. մարդահամարի տվյալներով, քաղաքի բնակչությունը կազմում էր 94 հազար մարդ, իսկ արվարձաններում՝ մոտ 135 500 մարդ ։
Քաղաքը հաճախ անվանում են նաև «Հեռախոսի քաղաք», քանի որ քաղաքի նախկին բնակիչ Ալեքսանդր Բելլն առաջին անգամ այնտեղ՝ Մելվիլլ- Հաուսում ստեղծեց և գործարկեց առաջին հեռախոսը, այժմ՝ Բելլ Հոումսթեդ։ Բրանտֆորդը հոկեյիստ Ուեյն Գրեցկու (Wayne Gretzky), կատակերգակկ դերասան Ֆիլ Հարթմանի Phil Hartman, և Յոթհոգանոց Լաուրեն Հարից  (Lawren Harris) խմբի հայրենիքն է։
Ժողովրդագրություն
2016 թ. Մարդահամարի տվյալներով, Բրանտֆորդի բնակչությունը կազմել է 97.496 մարդ։ Դրանցից 95,780-ը մարդահամարի ժամանակ նշել են իրենց էթնիկական ծագումը
Ծանոթագրություններ
Կատեգորիա:Կանադայի քաղաքներ
Գույների գործարան
Գույների գործարան (Color Factory), փոփ արվեստի ինտերակտիվ արվեստի ցուցահանդես` սենյակային չափերի վառ ինստալյացիներով, որոնցից յուրաքանչյուրը նվիրված է գունային մի կոնցեպտի։ 2017 թվականին ութ ու կես ամիս այն գործել է Սան Ֆրանցիսկոյում, իսկ այժմ գործում է Նյու Յորքում և Հյուսթոնում  ։
Գույների գործարանը մեջբերվում է որպես «Ինստագրամի թանգարանների» մեկը. արվեստի ժամանակավոր ցուցադրությունները նախատեսված են ավելի երիտասարդ լսարանի համար, նախագծված են լուսանկարվելու (հատկապես` ինքնալուսանկարի) և Ինստագրամում և այլ սոցիալական ցանցերում կիսվելու համար    ։ Դրա համահիմնադիր Ջորդան Ֆերնին հանրայնորեն դեմ է արտահայտվել Գույների գործարանի` Ինստագրամի թանգարան լինելու մտքին, շեշտելով, որ իր նպատակն է եղել «ստեղծել մի բան, որը հաճելի կլինի զգալ, այլ ոչ թե լուսանկարել» ։
Գույների գործարանում ցուցադրվել են արվեստագետներ Ջասոն Փոլանի, Լակվենա Մակիվերի, Մոլի Յանգի, Թոշա Սթիմեյջի և Թոմ Սթայթի աշխատանքներից ։ Ցուցանմուշները ներառում են գունավոր փուչիկներով լցված դահլիճներ և լուսավոր պարային սրահներ, ինչպես նաև` ամբողջ ցուցացրահում տեղադրված են տեսախցիկներ` լուսանկարելու համար   ։
Պատմություն
Գույների գործարանը հիմնադրվել է 2017 թվականի օգոստոսին, միջոցառումների կազմակերպիչ-բլոգեր Ջորդան Ֆերնիի, նկարիչ Լեա Ռոզենբերգի և դիզայներ Էրին Յանգի կողմից ։ Այն ի սկզբանե նախատեսված է եղել որպես 15 ինստալյացիաներից բաղկացած 3.7 կմ մակերեսով և մեկ ամիս տևողությամբ ցուցահանդես, որի հովանավորներն էին Alaska Airlinesը և Method Soap-ը ։ Իր ժողովրդականության շնորհիվ Սան Ֆրանցիսկոյի ցուցադրությունն ընդհանուր առմամբ երկարաձգվել է ութ ու կես ամսով ։
2018 թվականի հունիսին և հուլիսին Գույների գործարանը համագործակցել է Կուպեր Հյուիթի, Նյու Յորքի Սմիթսոնյան դիզայնի թանգարանի հետ` ցուցադրելու համար «Մանհեթենի գունավոր զբոսանքը» բացօթյա գեղարվեստական ինստալյացիան, որի ժամանակ գետինը ներկվել է մի քանի գույներով, որոնցից յուրաքանչյուրըժի նմուշը վերցվել է Մանհեթենի տարբեր փողոցներից ։
2018 թվականի օգոստոսին Գույների գործարանը վերաբացվել է որպես 16 իստալյացիաների 1.9 կմ քառակուսի մակերեսով ժամանակավոր ցուցահանդես Նյու Յորքի Սոհո թաղամասում, որը հովանավորներն են Maybelline-ը և Gymboree-ն  ։
Արտաքին հղումներ
Կատեգորիա:ԱՄՆ-ի թանգարաններ Կատեգորիա:Նյու Յորքի թանգարաններ
Պոցոլեոնե
Պոցոլեոնե  (Pozzoleone), կոմունա Իտալիայում։ Գտնվում է Վենետո մարզում՝ Վիչենցա գավառում ։
Բնակչությունը կազմում է 2594 մարդ (2008), բնակչության խտություն՝ 236 մարդ/կմ²։ Զբաղեցնում է 11 կմ² մակերես։ Փոստային ինդեքս 36050։ Հեռախոսային կոդ՝ 0444։
Ծանոթագրություններ
Կատեգորիա:Իտալիայի բնակավայրեր
Մեղրիի պատմության և մշակույթի անշարժ հուշարձանների ցանկ (Սյունիքի մարզ)
Այս հոդվածը ներկայացնում է Սյունիքի մարզի Մեղրի քաղաքի պատմության և մշակույթի հուշարձանների ցանկը, որը 2002 թ․ հաստատվել է Հայաստանի կառավարության կողմից ։ Ցանկում ներառված է ընդամենը 97 հուշարձան (5 միավոր)։
Ծանոթագրություններ
Կատեգորիա:Սյունիքի մարզի հուշարձանների ցանկեր
Ակվավիվա Պիչենա
Ակվավիվա Պիչենա  (Acquaviva Picena), կոմունա Իտալիայում, գտնվում է Մարկե մարզի Ասկոլի Պիչենո գավառում ։ Բնակչությունը կազմում է 3411 մարդ (2008 թվականի տվյալներով), բնակչության խտությունը՝ 171 մարդ/կմ²։ Տարածքը կազմում է 20 կմ²։ Փոստային ինդեքս՝ 63030։ Հեռախոսային կոդ՝ 00735։
Քիմիական բանաձև
Քիմիական բանաձև կազմող նշանները ցույց են տալիս, թե որ քիմիական տարրերն են մտնում տվյալ նյութի բաղադրության մեջ։ Քիմիական բանաձևում, տարրերի նշաններից աջ, ներքևում գրվող ինդեքսներով (1-ը չի գրվում) ցույց են տրվում նյութում տարրերի հարաբերական (մոլային) պարունակությունները՝ Н2О, Al2O3, С6Н6, Na2SO4, С12Н22О11 և այլն։
Ոչ ստեխիամետրական բաղադրություն ունեցող նյութերի քիմիական բանաձևում կարող են օգտագործվել կոտորակային ինդեքսներ (NiO0,97, FeS1,96 և այլն)։ Փոփոխական բաղադրությունը ցույց տվող քիմիական բանաձև ունեն հետևյալ տեսքը՝ Zn1+xO, TiO2-x, NaxV2O5 և այլն։
Քիմիական բանաձև կազմելիս հաշվի են առնվում նաև որոշակի ատոմական խմբերի առկայությունը միացության մեջ՝ ռացիոնալ քիմիական բանաձև։ Միացությունների դասերը բնորոշող ատոմական խմբերի առկայությունը նյութում հաստատվում է փորձով։ Մոլեկուլային կառուցվածք ունեցող նյութերի համար կարելի է գրել նաև իրական քիմիական բանաձև։ Դրա համար պարզագույն քիմիական բանաձևից բացի պետք է որոշել նաև նրա մոլեկուլային զանգվածը, օրինակ, եթե ածխածնի և ջրածնի միացության պարզագույն բանաձևը СН3 է, իսկ մոլեկուլային զանգվածը՝ 30, ապա նրա իրական քիմիական բանաձև C2H6 է։
Առանձնահատուկ նշանակություն ունեն (հատկապես օրգանական միացությունների համար) գրաֆիկական քիմիական բանաձև, որոնցում ցույց են տրվում մոլեկուլի բաղադրության մեջ մտնող բոլոր ատոմները և նրանց միջև գոյություն ունեցող քիմիական կապերը։ Նրանց հաճախ անվանում են նաև կառուցվածքային բանաձևեր։
Կատեգորիա:Ընդհանուր քիմիա
Հատուկ ֆոբիաներ
Հատուկ ֆոբիաներ, ֆոբիաներ, որոնք սահմանափակված են խստորեն սահմանված առարկաներով, գործողություններով կամ իրավիճակներով։ Այս իրավիճակները կարող են ներառել, օրինակ, որոշակի կենդանիների շրջապատում գտնվելը, ամպրոպը, բարձրությունը, խավարը, ինքնաթիռներով սահմանափակ տարածություններ թռչելը, որոշակի սնունդ ուտելը, ատամնաբույժի կողմից բուժումը, արյունը կամ վնասվածքը, որոշակի հիվանդություններով հիվանդանալու վախը և այլն։ Նման իրավիճակի մեջ ընկնելը առաջացնում է խուճապային գրոհ, ինչպես ագորաֆոբիայի կամ սոցիոֆոբիայի դեպքում։ Այս դեպքերում վնասվածքային գործոնի վտանգ է լինում, այս պատճառով մարդը խուսափում է այն իրավիճակներից, որոնք կարող են հանգեցնել տագնապային վիճակին։
Հատուկ ֆոբիաները սովորաբար սկսվում են մանկությունից կամ երիտասարդ տարիքում, և եթե չբուժվեն, կարող են պահպանվել տասնամյակներ։
Ախտորոշում
Ախտորոշման համար պետք է բավարարել հետևյալ չափանիշներին.
Բուժում
Ապացուցված է հատուկ ֆոբիաների բուժման այնպիսի մեթոդների արդյունավետությունը, ինչպիսիք են ճանաչողական հոգեթերապիան, էքսպոզիցիան, ռելաքսացիան։ Էքսպոզիցիան կարող է կիրառվել ինչպես ճանաչողական հոգեթերապիայի տեխնիկաների հետ համատեղ, այնպես էլ առանց դրանց ։
Արտաքին հղումներ
Կատեգորիա:Ֆոբիաներ
Գիսլեն Կլոկե
Գիսլեն Կլոկե (Ghislain Cloquet, ապրիլի 18, 1924, Անտրվերպեն- նոյեմբերի 2, 1981 թվական, Մոնտեվիլ, Իվելին դեպարտամենտ) ֆրանսիացի օպերատոր բելգիական ծագմամբ, Օսկարի մրցանակակիր ։
Վաղ տարիներ
Պիեռ Գիսլեն Կլոկը ծնվել է 1924 թվականի ապրիլի 18-ին Բելգիայի Անտվերպեն քաղաքում` Պոլ Էդուարդ Կլոկի (ֆր. ՝ Paul Edouard Cloquet, 1897-1960) և Մարի Անն-Լաֆոլի ընտանիքում (фр. Marie-Anne Lafollye, 1892—1976), որտեղ բացի նրանից, ունեին ևս երկու երեխա՝ դուստր Էդմե Գիսլեն Կլոկը (ֆր.՝ Էդմե Ղիսլաուն Կլոկ) և որդի Ֆրանսուա Գիսլեն Կլոկը (ֆր. ՝ Ֆրանսուա Ղիսլեյն Կլոկ) ։
Գիսլեն Կլոկը մեկնում է Փարիզում սովորելու, քանի որ հիսունական թվականներին հայրենի երկրում կինոնկար չկար, և 1940 թվականին դառնում է Ֆրանսիայի քաղաքացի ։ Նա սկսում է սովորել Լուի Ժան Լյումիերի Բարձրագույն ազգային դպրոցում (ENS Louis-Lumière) 1943 թվականին, որն ավարտվում է 1946 թվականին՝ Երկրորդ համաշխարհային պատերազմին մասնակցության պատճառով։ 1946 թվականին ատերազմի ավարտից հետո նա ուսումը շարունակել է կինոարվեստի Բարձրագույն ինստիտուտում (Institut des Hautes Etudes Cinématographiques - IDHEC), այժմ՝ Լա Ֆեմին, որն ավարտել է 1947 թվականին։
Կարիերան կինոյում
Գիսլեն Կլոկը իր կարիերան սկսել է կինոյում 1947 թվականին ` կինօպերատորի երկրորդ օգնականից տեղափոխվելով հիմնական օպերատորի, այնպիսի մեծ կինոռեժիսորների ղեկավարությամբ, ինչպիսիք են Լուի Պաժը, Քրիստիան Մատրան և Էդմոն Սեշանը (ֆր. ՝ Էդմոնդ Սեչան)։ Կարճ ֆիլմերի և վավերագրական ֆիլմերի նրա հարուստ փորձը թույլ է տալիս նրան առաջնահերթություն տալ թեթև սարքավորումներին և հետագայում, ֆոտոխցիկի իր վարպետ օգտագործման շնորհիվ, կատարելագործված համատեղելիություն հաստատել տեխնոլոգիայի թողարկման և պատկերների ճշգրտության միջև ։ Նա ձգտում է հասնել կատարյալ ներդաշնակության ֆիլմի ռեժիսորական հայեցակարգի և սեփական տեսողական փոխանցման միջև ։ Այս իրագործված նկրտումների արդյունքները նկատելի են Ալեն Ռենի հետ նրա համագործակցության ընթացքում բավականին քմահաճ վավերագրական ֆիլմերի մեջ՝ «Արձանները նույնպես մահանում են», «Գիշեր և մառախուղ», «Աշխարհի ամբողջ հիշողությունը» ։ Նույնը վերաբերում է նաև Քրիս Մարկերին, որի ընթացքում Կլոկը հիանում էր կինոռեժիսորի ներուժը լայնորեն օգտագործելու կարողությամբ, մանավանդ` հայտնի վավերագրական ֆիլմում նկարահանման («Մարտի նկարագրությունը») և նրանց համագործակցության ընթացքի մասին։ 1957 թվականին Գիսլեն Կլոկը ռեժիսորացնում է Պիեր Կաստի (ֆր.՝ Պիեռ Կաստ) Amour de poche (Pocket Love) նկարահանումները, ֆիլմ, որը գրավեց Ժակ Բեքերի ուշադրությունը, ով նրան հրավիրում է աշխատել իր վերջին ֆիլմում՝ «Անցք»-ում ։ Լուի Մալի երիտասարդ բուրժուայի ինքնասպանության հոգեբանական հետազոտության ընթացքում Կլոկը կատարելապես համապատասխանում է ռեժիսորի ոճին և խորհրդանշում է սովորական վայրերը՝ հյուրանոցային համարներ, տաքսիներ կամ փարիզյան սրճարաններ։ Նրա գործընկերությունը Նոր ալիքի ռեժիսորների հետ ներառում են նաև Անյես Վարդայի և Ժակ Դեմիի ֆիլմերը։ Նույն տասնամյակի ընթացքում Կլոկի աշխատանքը նույնպես օգնում է նյութականացնել 20-րդ դարի ամենաարդիական մետաֆիզիկական ֆիլմերը։ Կլոկը աշխատում է որպես օպերատոր և որպես գլխավոր օպերատոր՝ Անդրե Դելվաուի կինոնկարների մեծ մասում, էկրանին «կախարդական ռեալիզմի» վարպետներ. համաշխարհային ճանաչում է ստանում իր տեսախցիկների աշխատանքի համար ։
Կլոկի անունը նույնպես կապված է ավելի քիչ բարդ ռեժիսորների հետ, ինչպիսիք են Կլոդ Բերին, Ժան Բեկերը և Նինա Կոմպանեյեցը ։
Կլոկը նախկինում աշխատել է Միացյալ Նահանգներից մեկ այլ ռեժիսորի՝ Արթուր Փենի հետ՝ Միկի մեկի համար (Միկի մեկ), իսկ նրա վերջին ֆիլմը այս ռեժիսորի՝ չորս ընկերների (չորս ընկերների) ևս մեկ հաջողված ֆիլմ է ։ 1979 թվականին Կլոկը փայլուն կերպով կատարում է բրիտանացի հայտնի օպերատոր Ջեֆրի Անսուորտայի փոխարինելու գործը, որը մահացավ սրտի կաթվածից «Թես» Պոլանսկու կինոնկարի նկարահանումների երրորդ շաբաթվա ընթացքում և կարճ ժամանակ առաջ նրա անժամանակ մահից հետո բաժանեց իր բազմաթիվ մրցանակների՝ այս նշանավոր տեսախցիկի աշխատանքի համար ։
Այլ գործունեություն
Երիտասարդ մասնագետներին փորձ փոխանցելու առատաձեռն բնույթը և ցանկությունը, ընդլայնելով նրանց գեղարվեստական ​​կարողությունները, Գիսլեն Կլոկին տանում է դեպի դասավանդում. 1954-1962 թվականներին դասավանդում է IDHEC-ում ։ Նա նպաստում է Բրյուսելում գեղարվեստի բարձրագույն ինստիտուտի (ֆր. ՝ Institut National Supérieur des Arts du Spectacle-INSAS) ստեղծմանը և այնտեղ անցկացնում ամենամյա երկամսյա դասընթաց 1962-1974թթ։ 1974 թվականից դարձել է IDHEC-ի կրթության տնօրեն։
Գիսլեն Կլոկը նաև Ֆրանսիայի օպերատորների ասոցիացիայի (ֆր.՝ Association Française des Directeurs de la Photographie - AFC) և Ամերիկյան օպերատորների միության (ASC) անդամ էր ։
Անձնական կյանք
Գիսլեն Կլոկեն ամուսնացել է երեք անգամ։ Նա ամուսնացել է Սոնյա Մարի Մաթոսյանի հետ (Sonia Marie Matossian, 1931 ), կինոռեժիսոր Ժակ Բեկկերի դստեր՝ Սոֆի Բեկկերի հետ (Sophie Becker, 1932) և Մարի Լուիզ-Անսելմի հետ (Marie-Louise Amselme), որից նա ունեցել է երեք երեխա. Ժերոմա, Եվու-Մարի և Արթուր (1954 թվական), ով ընտրեց հոր մասնագիտությունը.
Հղումներ
Կատեգորիա:BAFTA մրցանակի դափնեկիրներ
Դունհայ կամուրջ
Դունհայ կամ Արևելաչինական ծովի կամուրջ (东海大桥), Արևելաչինական ծովի Հանչժոուան ծովածոցի վրա գտնվող կամուրջ՝ Չինաստանի ափամերձ հատվածում։ Այն միացնում է մայրցամաքային Շանհայը և ծովային նավահանգիստ Յանշանը, որը գտնվում է նույնանուն կղզեխմբի վրա։ Այն համարվում է աշխարհում երկրորդը իր երկարությամբ՝ տրանսօվկիանոսային Շանհայ - Նինբո կամուրջից հետո։ Կամուրջը S2 (Շանհայ-Լուչաոգանգ) արագ երթևեկությունների մայրուղու մի մասն է։
Բնութագրեր
Երկարությունը կազմում է 32,5 կմ։ Շինարարության ավարտման պահից մինչև 2008 թ. մայիսի 1-ը, երբ բացվեց Շանհայ-Նինբո կամուրջը ՝ 35,6 կմ երկարությամբ, այն այս տեսակի ամենաերկար կամուրջն էր։ Կամուրջը կորաձև է (S-աձև)։ Լայնությունը կազմում է 31,5 մ, ունի 6՝ երեք երկկողմանի երթևեկությամբ գոտիներ։ Կամուրջի վրա տրանսպորտի տեխնիկական արագությունը 80 կմ/ժամ է ։
Կառուցվածքային առումով այն բաղկացած է երեք մասից․ մայրցամաքային՝ Շանհայի հատված, որը ձգվում է Լիանգան Դադաո փողոցի հատումից մինչև   Լուչաոգան ամբարտակ (3,7 կմ), Լուչաոգան-Դաուգույի  ծովային հատված (25.3 կմ), կղզեխմբի Դաուգույ և Փոքր Յանշանի կղզիների միջև գտնվող հատված ( 3,5 կմ), որն ավարտվում է Յանշան նավահանգստով։ Մեծամասամբ կամուրջը իրենից ներկայացնում է ոչ մեծ բարձրությամբ վիադուկ, և բարձր  ծովային հատված 420 մետր երկարությամբ՝օվկիանոսային նավերի անարգել անցումն ապահովելու համար։
Կամուրջի նախագծային արժեքը 11,8 միլիարդ յուան ​​է (1,6 միլիարդ ԱՄՆ դոլար) .:
Նաիրի Հունանյան
Նաիրի Հրաչիկի Հունանյան, Հոկտեմբերի 27-ի ահաբեկչական գործողության հիմնական կազմակերպիչներից ու կատարողներից մեկը։
Կրթություն
Նաիրի Հունանյանը սովորել է Երևանի թիվ 64 դպրոցում։ Այնուհետև տեղափոխվել են ապրելու Հարավարևմտյան թաղամաս Անդրանիկի 34/14 հասցեով։ Տեղափոխվել է սովորելու 176, իսկ այնուհետև 179 դպրոց։ Ավարտել է դպրոցը 1982 թվականին։ 1982-1984 թթ-ին աշխատել է Երքիմշին տրեստում որպես բանվոր։ Սովերել ու ավարտել է թիվ 16 ուսումնարանը։
1984 թ-ին ընդունվել է Երևանի պետական համալսարանի բանասիրական ֆակուլտետ։ Նույն թվականին զորակոչվել է բանակ։ 1985 թ-ին զորացրվել է առողջության պատճառով ու շարունակել է ուսումը։ Համալսարանը ավարտել է 1990 թ-ին՝ ստանալով բանասեր-լրագրողի մասնագիտություն։
1988 նոյեմբերից, երբ ստեղծվել է Հայ Ուսանողական Դաշինք կազմակերպությունը, եղել է դրա ղեկավարներից մեկը
Հետխորհրդային շրջան
1990-1992 թվ. անդամակցել է Հայ Յեղափոխական Դաշնակցությանը, 1992 թվ. նոյեմբերին հեռացվել է շարքերից, իր խոսքերով, իրեն անհայտ պատճառներով։
1990-1992 թթ-ին աշխատել է Դաշնակցություն կուսակցության մամուլի կենտրոնում որպես լրագրող։ Այնուհետև ստեղծել է «Հորիզոն» լրատվական կենտրոնը, որը աշխատել է մի քանի ամիս։ 1993-1997 թթ-ին ապրել Եվպատորիայում (Ղրիմում), դասավանդել է հայոց լեզու և գրականություն։ 1997 թ-ին վերադարձել է Երևան ու 1998 սեպտեմբերից մինչև 1999 փետրվար աշխատել է Ազգային հեռուստատեսությունում որպես լրագրող՝ պայմանագրային հիմունքներով։ 1999 թ-ի մարտից գործազուրկ էր։
Ինչպես է հասունացել գաղափարը
Տված ցուցմունքներում Նաիրի Հունանյանը նշել է. <blockquote style="padding:15px;background-color:#f9f9f4;">''1988 թվ. սկսած լինելով մեր ազգային շարժման կիզակետում և ղեկավարելով ուսանողական շարժումը, ես ականատես եղա թե ինչպես հետագա տարիներին այլասերվեց այդ շարժումը և իբրև հետևանք կանգ առավ մեր երկրի և ժողովրդի զարգացումը։ ... Եվ ես մտածում էի, որ հանուն իմ ժողովրդի զարգացման և իմ հայրենիքի բարգավաճման, ես կարող եմ վտանգի ենթարկելով սեփական կյանքս զենք վերցնելով գնալ խորհրդարան այն ժամանակ, երբ կառավարությունն էլ է այնտեղ լինում և ճնշման միջոցով պահանջել, որ վարչապետը հրաժարական տա, և հեռանա քաղաքական ասպարեզից, թողնելու որ ազատ քաղաքական մթնոլորտ իշխի երկրում։''
Նախապատրաստում
Հունանյանը հայտնել է մտքի մասին կրտսեր եղբորը՝ Կարեն Հունանյանին, Էդիկ Գրիգորյանին, քեռուն՝ Վռամ Գալստյանին։ Այնուհետև այդ մասին իմացել է Դերենիկ Բեջանյանը ու միացել նրանց։ Նաիրիի խնդրանքով Դերենիկը հայթայթում է զենքը։
Մուտքը խորհրդարան ու հրաձգություն
Նշված օրը Նաիրի Հունանյանը, Կարեն Հունանյանը, Վռամ Գալստյանը ու Էդիկ Գրիգորյանը վերջինիս սպիտակ Գազ24 մեքենայով գնում են Հարավ-արևմտյան թաղամասի «կանալի մոտ», այնտեղ է եկել նաև Դերենիկ Բեջանյանը, ում Նաիրի տեսել է հեռվից ու նշում է, որ վերջինս Ռաֆ մակնիշի մեքենայով։ Էդիկը Դերենիկի ասում է, որ հետևի իրենց։ Երկու մեքենաներով մոտենալով Ազգային Ժողովի շենքին վերցնում են զենքերը ու մտնում շենք։
17։00-ի կողմը նրանք մուտք են գործել Ազգային Ժողովի դահլիճ ու մի քանի կրակոց արձակել օդ։ Այնուհետև նկատելով, որ դահլիճի վերջնամասի ձախ կողմից ու նախագահության կողքի սենյակի կողմից կրակոցներ են արձակվել իրենց ուղղությամբ, սկսել է անկանոն կրակել։ Այնուհետև անցել է լրագրողների հատվածը ու նրանց ցանկությամբ դուրս է բերել դեպի ֆոյեի աջ մասը։
Դավիթ Գրիգորյան (այլ կիրառումներ)
Դավիթ Գրիգորյան կարող է վերաբերվել.
Վահան Քարտաշյան
Վահան Քարտաշյան, ամերիկահայ ակտիվ քաղաքական գործիչ, իրավաբան ։ Գրեթե 2 տասնամյակ պայքարել է հայերի իրավունքների համար։ Գործընկերները նրան անվանել են «միայնակ խաչակիր» (lone crusader)։
Վահան Քարտաշյանին հաջողվել է համախմբել ամերիկյան հանրային կարծիքն ու քաղաքական կամքն ընդդեմ ամերիկա-թուրքական՝ 1923 թվականի օգոստոսի 6-ին Լոզանում կնքված պայմանագրի, ավելին՝ վերահաստատել հայոց պահանջատիրության հիմքը հանդիսացող՝ ԱՄՆ նախագահ Վուդրո Վիլսոնի իրավարար վճիռը ։
Կենսագրություն
Վահան Քարտաշյանը ծնվել է 1883 թվականի դեկտեմբերի 1-ին Կեսարիայում։ Հայրը հաջի Նազար աղա Քարտաշյանն էր, մայրը՝ Մարիամ Գալայճյանը։ Քարտաշյանն ուներ երկու եղբայր (Կարապետը և Վահանը) և մեկ քույր (Հրանուշը)։
1902 թվականին տեղափոխվել է ԱՄՆ, որտեղ 1904-1908 թվականներին Յելի (Yale) համալսարանում իրավագիտություն է ուսանել։ Այդ ընթացքում նա գրել է հարյուրավոր հոդվածներ, հրապարակել է 2 գիրք՝ «20-րդ դարի Օսմանյան կայսրությունը» (The Ottoman Empire of the Twentieth Century) և «Թրքական հարեմի իրական կյանքը» (Actual life in Turkish Harem)։
Երբ լսել է 1915 թվականի հայոց ջարդերի և աքսորների մասին, նա թուրքական պետության ներկայացուցչին է վերադարձրել Օսմանյան կայսրության կողմից իր ստացած բոլոր շքանշանները։
Մահացել է 1934 թվականի հունիսի 11-ին՝ 51 տարեկանը չլրացած։ Թաղվել է Լոնգ Այլընդի «Սիդը գրոուվ» գերեզմանատանը (Cedar Grove Cemetery, Long Island)։ Սակայն նրա գերեզմանը չի պահպանվել ։
Գործունեություն
1915 թվականին Միհրան Սվազլիի (Սվազլյան) գլխավորությամբ ստեղծվել է Հայոց ազգային միություն (Armenian National Union), որը Նյու Յորքում հիմնել է Մամուլի հայկական գրասենյակ (Armenian Press Bureau), որտեղ Վահան Քարտաշյանը դառնում է գործադիր տնօրեն և թողարկվող հիմնական նյութերի հեղինակ։